kardosdrur/scandi-wiki huggingface dataset:
Skate 3

Skate 3 er det tredje spil i spil-serien Skate som er udviklet af EA Black Box, og udgivet af Electronic Arts 11. maj 2010. Det er efterfølgeren til spillet Skate 2.

Gameplay
Spillet foregår i den fiktionelle by Port Carveton, hvor mange skatere holder til. I modsætning til Skate 2 er skating ikke ulovligt. Byen er også pænere end byen i Skate 2. Port Carveton er opdelt i tre distrikter, Downtown, the University og Industrial. Hvert distrikt har hver deres designs og monumenter. Forskellige kendte skatere møder man igennem spillet for eksempel Darren Navarette, Terry Kennedy, Eric Koston, Chris Cole, Pat Duffy og Jason Lee.

I modsætning til de første spil er der blevet tilføjet to nye sværhedsgrader "Easy" (let) og "Hardcore" (meget svær). "Easy" lader dig udfører trickene lettere end normalt, hvilket gør det sværere at falde. "Hardcore" gør det sværere og du må lave trickene mere præcist, hvilket gør det mere realistisk. Ligesom i Tony Hawk spillene kan man også lave sine egne skaterbaner. EA introducerede de nye online spil muligheder "1-Up" "Domination" og "Own the lot"

Soundtrack
Lydsporene og musikken i spillet blev offentliggjort d. 19. marts 2010. Der er i alt 48 musiknumre i spillet.

Udvikling

Under udvikling blev det offentliggjort at kendte skatere som Joey Brezinski, Dan Drehobl, Benny Fairfax, Josh Kalis, Lizard King, Andrew Reynolds, Chris Haslam, Terry Kennedy, Chris Cole, Jason Dill, og Rob Dyrdek skulle være med i spillet. Der blev også introduceret nye tricks som Darkslide og Underflip.

Se også 
 Skate

Computerspil
Cemal Reşit Rey

Cemal Reşit Rey (født 25. oktober 1904 i Jerusalem, Osmanniske Rige, død 7. oktober 1985 i Istanbul, Tyrkiet) var en tyrkisk komponist, dirigent, pianist og skribent.

Rey studerede hos Gabriel Fauré i Paris. Han bosatte sig 1923 i Tyrkiet.

Han har skrevet 2 symfonier, orkesterværker, violinkoncerter, klaverkoncert, cellokoncert etc. Han var inspireret af Mellemøstens musik, og kombinerede den med europæisk klassisk musik.

Rey formede Istanbuls første professionelle symfoniorkester, og var leder på den tyrkiske radio. Istanbul koncerthus, Cemal Reşit Rey Konser Salonu, er opkaldt efter ham. Han er en af gruppen på fem komponister kaldet The Turkish Five.

Udvalgte værker 

 Symfoni nr. 1 (1941) - for orkster
 Symfoni nr. 2 (1969) - for orkester
 Symfonisk koncert (1963) - for 2 orkestre
 "Tyrkiet" (symfonisk rapsodi) (19?) - for orkester
 Klaverkoncert (1949) - for klaver og orkester
 Violinkoncert (1939) - for violin og orkester

Kilde 
   Om Cemal Reşit Rey 

Komponister fra Tyrkiet
Dirigenter
Pianister
Faglitterære forfattere fra Tyrkiet
Personer fra Jerusalem
Ulvi Cemal Erkin

Ulvi Cemal Erkin (født 14. marts 1906 i Istanbul, Tyrkiet, død 15. september 1972) var en tyrkisk komponist og pianist. 

Han studerede i Paris, hos bl.a. Nadia Boulanger, og skrev i en modal stil blandet med tyrkisk folklore og europæisk klassisk musik. Erkin hører til gruppen The Turkish Five.

Erkin har skrevet 2 symfonier, orkesterværker, 2 klaverkoncerter, violinkoncert, strygerkvartet etc.

Udvalgte værker 

 Symfoni nr. 1 (1944-1946) - for orkester
 Symfoni nr. 2 (1948-1951) - for orkester
 Symfoni koncertante (1966) - for klaver og orkester
 Symfonisk sektion (1968-1969) - for orkester
 Klaverkoncert nr. 1 (1932) - for klaver og orkester
 Klaverkoncert nr. 2 (1942) - for klaver og orkester

Kilde 
 Om Ulvi Cemal Erkin
  Om Ulvi Cemal Erkin på musicsweb-international.com

Komponister fra Tyrkiet
Klassiske komponister fra det 20. århundrede
Pianister
Hasan Ferit Alnar

Hasan Ferit Alnar (født 11. marts 1906 i Istanbul – død 1978 i Ankara, Tyrkiet) var en tyrkisk komponist.

Alnar hørte til gruppen The Turkish Five, som var Tyrkiets fem ledende komponister; De fire andre var Cemal Resid Rey,Ahmed Saygun,Ulvi Cemal Erkin og Necil Kazim Akses. 

Alnar var kendt for at være stærkt influeret af sit lands harmoniske strukturer, og blandede vestlig klassisk musik med dette. 

Han har skrevet orkesterværker, cellokoncert, strygekvartet og hans mest berømte værk The Kanun Concerto (1951).

Udvalgte værker 

 Kanun koncert (1944-1951) - for kanun og orkester
 Cellokoncert (1943) - for cello og orkester
 Istanbul (Orkester suite) (1936) - for orkester
 Tyrkisk Suite (1937-1938) – for orkester 
 Strygekvartet (1930)

Kilde 
 Om Hasan Ferit Alnar

Komponister fra Tyrkiet
Klassiske komponister fra det 20. århundrede
Personer fra Istanbul
Necil Kazim Akses

Necil Kazim Akses (født 6. maj 1908 i Istanbul - død 16. februar 1999 i Ankara, Tyrkiet) var en tyrkisk komponist. 

Akses studerede på musikakademiet i Wien, og senere i Tjekkiet hos Josef Suk og Alois Háber på Prags Musikkonservatorium.

Han oprettede sammen med Paul Hindemith Ankara´s Musikkonservatorium i 1949. 
Han hørte til gruppen The Turkish Five, som bl.a. også bestod af Ahmed Saygun, og hørte til de ledende komponister i Tyrkiet.

Akses har skrevet 5 symfonier, orkesterværker, 4 operaer, 4 strygerkvartetter, kammermusik, klaverstykker, kormusik etc.

 Udvalgte værker 

 Symfoni nr. 1 (1966) - for orkester
 Symfoni nr. 2 (1978) - for strygere
 Symfoni nr. 3 (1980) - for orkester
 Symfoni nr. 4 "Rumænsk fantasi" (1983-1984) - for cello og orkester
 Symfoni nr. 5 "Atatürk siger"'' (1985) - for fortæller, tenor, kor, orgel, børnekor og orkester
 Strygerkvartetter (1946, 1971, 1979, 1990)

Kilde 
 Om Necil Kazim Akses 
  Om Necil Kazim Akses på musicweb-international.com

Komponister fra Tyrkiet
Klassiske komponister fra det 20. århundrede
Personer fra Istanbul
The Turkish Five

The Turkish Five er et begreb til at beskrive en gruppe komponister som var ledende i klassisk vestlig musik i Tyrkiet. De var alle født i begyndelsen af det 20. århundrede, og komponerede deres mest inflydelsesrige musik i den Tyrkiske Republiks
tidlige år.
De var alle nære venner med de daværende præsidenter Mustafa Kemal Atatürk og Ismet Inönü, som støttede deres vestlige influens på det tyrkiske kulturliv.

Gruppen 
Komponisterne i The Turkish Five er :

 Ahmed Saygun
 Cemal Resid Rey
 Ulvi Cemal Erkin
 Hasan Ferit Alnar
 Necil Kazim Akses

Relaterede Sider og kilder er 
 Om Ulvi Cemal Erkin
 Om Necil Kazim Akses 

Komponister fra Tyrkiet
Grupper
On a Night Like This Tour

On a Night Like This Tour er en koncertturne af den australske sangerinde Kylie Minogue i forbindelse med hendes syvende studiealbum Light Years. Efter hun har fået positive anmeldelser for sin meget succesfulde præstationer med Sommer-OL 2000 i Sydney, annoncerede Minogue detaljer om deres nye turne. Det var hendes hurtigst sælgende turne i hendes karriere, billetterne blev sat til salg i november 2000.

Spilleliste 
"Loveboat"
"Kookachoo"
"Hand on Your Heart"
"Put Yourself in My Place"
"On a Night Like This"
Medley: "Step Back in Time"/"Never Too Late"/"Wouldn't Change a Thing"/"Turn It into Love"/"Celebration"
"Can't Get You Out of My Head"
"Your Disco Needs You"
"I Should Be So Lucky"
"Better the Devil You Know"
"So Now Goodbye"
"Physical"
"Butterfly"
"Confide in Me"
"Kids"
"Shocked"
Encore
"Light Years"
"What Do I Have to Do"
"Spinning Around"

Turnedatoer

Eksterne henvisninger 
Kylie Minogues officielle hjemmeside
On a Night Like This Tour

Kylie Minogue-koncertturneer
Ferit Tüzün

Ferit Tüzün (24. april 1929 i Istanbul – 21. oktober 1977 i Ankara, Tyrkiet) var en tyrkisk komponist og pianist.

Tüzün studerede i Tyskland hos Karl Amadeus Hartmann og Carl Orff. Studerede herefter på Musikkonservatoriet i Ankara, hvor 
han blev færdiguddannet i 1958. Han har skrevet en symfoni, orkesterværker, kammermusik, korværker, klaverstykker etc.

Udvalgte værker 

 Symfoni (1952) - for orkester
 "Vuggevise" (1950)  – for orkester
 "Atatürk" (1952) – for orkester  
 "Anatolia" (1954) – (orkester suite) - for orkester
 "Brise" (1965) - for orkester
 Klaverstykker (1948)

Kilde 
 Om Ferit Tüzün

Komponister fra Tyrkiet
Klassiske komponister fra det 20. århundrede
Pianister
Personer fra Istanbul
Bülent Arel

Bülent Arel (født 23. maj 1919 i Istanbul, Tyrkiet, død 24. november 1990 i New York, USA) var en tyrkisk komponist. Arel var den første tyrkiske komponist som beskæftigede sig med elektronisk musik. 
Han studerede komposition i Ankara og til lydingeniør i Paris.

Han kom til USA i 1959, efter en invitation fra the Rockefeller Foundation for at arbejde på Columbia-Princeton Electronic Music Center. Han arbejde her med Edgar Varese på indspilningen af dennes komposition Déserts.

Arel har komponeret elektronisk musik, 4 symfonier, orkesterværker, kammermusik, vokalmusik etc.

Udvalgte værker  

 Symfoni nr. 1 (1949) - for orkester
 Symfoni nr. 2 (1951-1952) - for orkester
 Symfoni nr. 3 (1952) - for orkester
 Symfoni nr. 4 "Til ære for Haydn" (1960) - for orkester
 Suite "Intim" (1949) - for orkester
 "Allegro" koncert (1946) - for klaver og orkester
 "Dansen" (1951-1952) - for klaver og orkester
 "Hans og Grete" (1952) - ballet

Eksterne henvisninger 
 

Komponister fra Tyrkiet
Klassiske komponister fra det 20. århundrede
Personer fra Istanbul
Grant Holt

Grant Holt (født 12. april 1981) er en engelsk fodboldspiller, der spiller for Barrow som spillende manager.

Karriere 
Han spillede i 2008-2009-sæsonen i League Two i England, og i 2011-2012 sæsonen spillede han i Premier League. Han er blevet kåret til årets spiller i Norwich City tre gange, i henholdsvis 2009-10, 2010-11 og 2011-12 sæsonen med sine 60 mål i 120 kampe på tre år.

Han blev som afslutningen på sin første Premier League sæson klubbens topscorer med 15 mål. Han blev dermed også den næstmestscorende englænder i ligaen efter Wayne Rooney, som fik medier og managers til at snakke om en mulig plads i Roy Hodgson trup til Europamesterskabet i fodbold 2012.

Referencer

Eksterne henvisninger 

Fodboldspillere fra England
Fodboldspillere fra Carlisle United F.C.
Fodboldspillere fra Workington A.F.C.
Fodboldspillere fra F.C. Halifax Town
Fodboldspillere fra Barrow A.F.C.
Fodboldspillere fra Sheffield Wednesday F.C.
Fodboldspillere fra Rochdale A.F.C.
Fodboldspillere fra Nottingham Forest F.C.
Fodboldspillere fra Blackpool F.C.
Fodboldspillere fra Shrewsbury Town F.C.
Fodboldspillere fra Norwich City F.C.
Fodboldspillere fra Wigan Athletic F.C.
Fodboldspillere fra Aston Villa F.C.
Fodboldspillere fra Huddersfield Town F.C.
Personer fra Carlisle
Jens Engberg

Jens Engberg (født 1936) er en dansk historiker, som var professor ved Aarhus Universitet 1976-2006.

Engberg blev mag. art. ved Københavns Universitet i 1965, studerede ved London School of Economics i perioden 1965-67 og blev dr. phil. ved Aarhus Universitet i 1968.

Hans første værker omhandlede politisk historie og administrationshistorie i 1600-tallet, men med værket Dansk guldalder eller oprøret i Tugt- rasp- og forbedringshuset i 1817 (1973) ændrede han fokus i retning af den danske arbejderbevægelses historie i 1800- og 1900-tallet. Hans værker rummer en udtalt sympati for de samfundsgrupper, han opfatter som "proletariatet", og Engberg var en afgørende skikkelse i marxismens dominans på Aarhus Universitet i 1970'erne.

I 1990'erne og 2000'erne har han især skrevet om dansk kulturpolitik, som han også har præsenteret i et klassekampsperspektiv, fx i Magten og kulturen. Dansk kulturpolitik 1750-1900 (2005). I 2011 udkom Det daglige brød. Bønder og arbejdere 1650-1900, hvori Engberg analyserer de danske bønder og arbejderes slidsomme liv.

I 2006 blev hans bog Magten og kulturen. Dansk kulturpolitik 1750-1900 nr. 3 ved Dansk Historisk Fællesråd prisuddeling Årets historiske bog.

Referencer 

Litteratur
 Det bedste selskab. Festskrift til Jens Engberg, Aarhus: Selskabet til Forskning i Arbejderbevægelsens Historie 2006.

Eksterne henvisninger 
 Biografi i Den Store Danske

Ansatte ved Aarhus Universitet
Historikere fra Danmark
Faglitterære forfattere fra Danmark
Marxister fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Kaj Leo Kristensen

Kaj Leo Kristensen (7. november 1917 i Vråby Sogn – 17. marts 1945 i Ryvangen) var en dansk modstandsmand.

Biografi 
Kaj Leo Kristensen blev født den 7. november 1917 i Vråby by som søn af den 39-årige parcelist Ole Ferdinand Kristensen og den 3 år yngre hustru Marie Elisabeth Kristensen og døbt første søndag efter hellig tre konger året efter i Vråby kirke.

Han var vulkanisør (dvs. arbejdede med fremstilling af bildæk) i Køge og blev under besættelsen modstandsmand. Først fra 1942 som tilknyttet den illegale gruppe Hjemmefronten og senere som medlem af den såkaldte Skindergadegruppe under Holger Danske (1. kompagni, 2. afdeling, 3. gruppe), som havde base i Georg Stougaards urmagerforretning i Skindergade 44, København. Kristensen var involveret i den illegale presse, sabotage mm.

Han blev sammen med resten af gruppen (undtagen Lis Mellemgaard, som var syg) arresteret af Gestapo den 26. februar 1945, fordi gruppens leder Hans Brahe Salling var blevet genkendt på gaden af en kone til en stikker. Hele gruppen blev dømt til døden ved en tysk krigsret og henrettet ved skydning i Ryvangen 17. marts 1945.

Efter hans død 

Den 19. maj 1945 blev hans jordiske rester i Ryvangen opgravet.

Den 21. Juli blev der holdt en jordpåkastelse i Grundtvigskirken.

Den 29. august blev Kristensen sammen med 105 andre ofre for besættelsen begravet i Mindelunden i Ryvangen af biskop Hans Fuglsang-Damgaard i en stort anlagt begravelse med deltagelse af kongehuset, regeringen og repræsentanter fra modstandsbevægelsen.

I 1995 blev der i Skindergade opsat en mindetavle over Skindergadegruppens faldne, hvor hans navn af ukendte årsager er stavet Leo Christensen.

Kilder

Eksterne henvisninger 
 

Medlemmer af Holger Danske
Personer henrettet ved skydning
Henrettede i Danmark af den tyske besættelsesmagt under 2. verdenskrig
Medlemmer af Hjemmefronten
Henrettede personer fra Danmark
Regin Schmidt

Regin Schmidt (født 1962) er en dansk historiker. Han er ph.d. og lektor ved Saxo-Instituttet på Københavns Universitet

Schmidt var medlem af PET-kommissionen mellem 2005 og 2009. 
Han har været redaktør ved Historisk Tidsskrift siden 2006.

Schmidt er forfatter til Red Scare. FBI and the Origins of Anticommunism in the United States, 1919–1943 fra 2000 og PET: Historien om Politiets Efterretningstjeneste fra den kolde krig til krigen mod terror fra 2009.

Referencer 

Historikere fra Danmark
Ansatte ved Københavns Universitet
Faglitterære forfattere fra Danmark
Redaktører fra Danmark
Dansksprogede forfattere fra Danmark
Flemming Sørensen

Flemming Sørensen er navnet på flere personer:

 Flemming Sørensen (journalist, født 1930) (1930 – 2016) – tidligere dansk journalist og Stasi-spion
 Flemming Sørensen (skuespiller) (født 1951) – dansk skuespiller
 Flemming Sørensen (journalist, født 1956) (født 1956) – dansk journalist og forfatter
WWE New Year's Revolution

New Year's Revolution var et pay-per-view-show inden for wrestling produceret af World Wrestling Entertainment (WWE). Det var ét af organisationens månedlige shows og blev afholdt i starten af januar mellem 2005 og 2007. I forbindelse med WWE's brand extension blev showet gjort eksklusivt til RAW-brandet.  

I de tre år showet fandt sted blev det kun afviklet i USA: To gange blev showet afholdt i to af USA's delstater, og én gang blev det afholdt i Puerto Rico. Alle tre shows har været afholdt indendørs.

I 2007 besluttede WWE, at antallet af pay-per-view-shows skulle sættes ned. I 2007 havde organisationens 16 pay-per-view-shows om året. Siden 2011 har WWE kun haft 12. I og med at New Year's Revolution var ét af WWE's nyeste, blev det ét af de flere shows, der ophørte. Siden 1988 har WWE afholdt Royal Rumble i januar, så derfor var det oplagt, at WWE fortsatte med det populære show på bekostning af New Year's Revolution.

Wrestling i USA
Tv-programmer fra USA
Wrestling-begivenheder
Kurt Skov

Kurt Skov (født 1947 i Sig nord for Varde) er en dansk shippingmand.

Efter realeksamen og HH fra Esbjerg Handelsskole etablerede han som 25-årig Blue Water Shipping. Under beskedne omgivelser startede han sin karriere i Esbjerg Lufthavn.

Blue Water Shipping er blevet en stor global forretning, men grundlæggeren og adm. direktør Kurt Skov ønskede i 2012 at træde tilbage fra direktørposten, men fortsatte som bestyrelsesformand. Hans efterfølger blev Kim Hedegaard Sørensen som sad på posten fra december 2012 til februar 2016. Kurt Skov valgte derefter at tiltræde som adm. direktør igen.

Referencer 

Skibsredere fra Danmark
Kebbi

Kebbi er en delstat i den nordvestlige del af Nigeria, grænsende til staterne Benin og Niger mod vest. Den var frem til 1991 en del af delstaten Sokoto men dannede derefter en selvstændig delstat.

Geografi 
Nigerfloden løber gennem den sydlige del af Kebbi, fra nordvest til sydøst. 
Kebbi grænser mod nord til delstaten Sokoto, mod syd til delstaten Niger, mod nordvest til republikken Niger, mod sydvest til Benin og mod øst til delstaten Zamfara.
Landbrug er hovederhverv, og de vigtigste produkter er jordnødder, bomuld og ris. Til lokalt forbrug avles også hirse, sorghum og løg. Husdyrhold er også vigtigt.

Inddeling 
Kebbi er inddelt i 21 Local Government Areas med navnene Aleiro, Arewa-Sandi, Argungu, Augie, Bagudo, Birnin-Kebbi, Bunza, Dandi, Fakai, Gwandu, Jega, Kalgo, Koko-Besse, Maiyama, Ngaski, Sakaba, Shanga, Suru, Wasagu-Danko, Yauri og Zuru.

Eksterne kilder og henvisninger 

 Om Kebbi på Store norske leksikon

Nigerias delstater
The Walking Dead

The Walking Dead er en amerikansk post-apokalyptisk horror-tv-serie, der er udviklet af Frank Darabont. Den er baseret på tegneserien af samme navn af Robert Kirkman, Tony Moore, og Charlie Adlard.

Den engelske skuespiller Andrew Lincoln spiller sheriffen Rick Grimes, der efter længere tids koma vågner op til en verden hvor en zombieepidemi er brudt ud. Han sætter sig for at finde sin familie og andre overlevende.

The Walking Dead havde premiere den 31. oktober 2010 på kabel-tv-stationen AMC i USA. På baggrund af dens flotte modtagelse, bestilte AMC sæson nummer to bestående af 13 afsnit, der havde premiere den 16. oktober 2011. To afsnit inde i anden sæson, offentliggjorde AMC at serien ville vende tilbage med en tredje sæson. I øjeblikket er 11. og sidste sæson aktuel, men er ikke tilgængelig hos danske medieydbydere.

Den 1. september 2016 fjernede DR3 The Walking Dead fra sendefladen efter problemer med svingende seertal og køb af ny sæson. Dog har DR3 valgt i fremtiden at genudsende sæson 1-6, hvorefter man vil diskutere køb af fremtidige sæsoner.

Resume af serien 
 

Rick Grimes er en tidligere politibetjent, som har ligget i koma i flere måneder efter at have været blevet skudt. Da han vågner, finder han ud af, at verden er blevet overtaget af zombier, og at han umiddelbart er den eneste person, der stadig er i live. Da hans kone og søn er forsvundet, begiver han sig mod Atlanta for at lede efter sin familie. Efter han med nød og næppe undslipper zombierne ved ankomsten til Atlanta, får han hjælp af en anden overlevende, Glenn, som tager Rick med til en lejr uden for byen. Her finder Rick sin kone og søn, Lori og Carl. Sammen med hans partner og bedste ven, Shane, leder han en lille gruppe af overlevende, som kæmper mod zombierne og andre grupper af overlevende, som er parat til at gøre hvad som helst for at overleve. Der er indtil videre 10 færdiggjorte sæsoner af The Walking Dead. Den 11., som også bliver den sidste, får premiere 22. august 2021, og slutter i 2022 med sæsonens fireogtyvende afsnit.

Kilder

Eksterne henvisninger 
 Officiel hjemmeside
 
 The Walking Dead på TV.com

Dramaserier fra USA
Emmy-vindere
Amerikanske tv-serier fra 2010'erne
Amerikanske tv-serier fra 2020'erne
Tv-programmer fra AMC
Judith Durham

Judith Durham (født Judith Mavis Cock den 3. juli 1943, død den 5. august 2022 i Melbourne) var en singer-songwriter og musiker, der i 1963 blev forsanger i den populære australske folkrock-gruppe The Seekers. Gruppen med Durham i front blev senere den første australske popgruppe, der opnåede større kommerciel succes i Storbritannien og USA. Gruppen har solgt mere end 50 mio. plader. Durham forlod gruppen i 1968 for at koncentrere sig om en solokarriere, hvorefter The Seekers blev opløst. 

Durham blev gift med Ron Edgeworth 21. november 1969, hvorefter de fortsatte som gruppe, hvor han spillede piano og hun sang. I 1990 blev Durham, Edgeworth og deres manager Peter Summers involveret i en alvorlig trafikulykke. Føreren af den anden bil døde. Durham brækkede et ben og et håndled. Edgeworth døde 10. december 1994.

I 1993 begyndte Durham at foretage sporadiske indspilninger og optrædender med et gendannet The Seekers, men fortsatte dog sin karriere som soloartist. 
 
Hun blev i maj 2013 under en turne med The Seekers ramt af en hjerneblødning. 

Durham døde den 5. august 2022 af lungesygdommen bronkiektasi.

Referencer

Eksterne henvisninger 

 Judith Durham & Ron Edgeworth Wedding Footage.
 The Seekers Reunion Concert Complite, Judith Durham & The Seekers.
 Judith Durham (The Seekers) interview – Today show, June 16 2009.
 Judith Durham (The Seekers) on “This is Your Life” – 1997
 This is my Song 
 Judith Durham homepage
Judith Durham - "Today" 2012

Sangere fra Australien
Gilbert Gottfried

Gilbert Jeremy Gottfried (født 28. februar 1955, død 12. april 2022) var en amerikansk standupkomiker, skuespiller og tegnefilmsdubber, som bl.a. lagde stemme til Jago fra Aladdin og Mr. Mxyzptlk fra Superman: The Animated Series.

Udvalgt filmografi 

 Saturday Night Live (sketch show): Forskellige sketches (1980–1981)
 Frækkere end politiet tillader 2: Sidney Bernstein (1987)
 Aladdin: Jago (stemme) (1992)
 Highway to Hell: Hitler (1992)
 Bonkers: Two-Bits (1993–1995)
 Jafar vender tilbage: Jago (stemme) (1994)
 Tommelise: Berkeley Beetle (stemme) (1994)
 Ren og Stimpy (TV-serie): Jerry the Bellybutton Elf / Porkchop Monster (stemme) (1994)
 Duckman: (tilbagevendende rolle) Art DeSalvo (1994–1997)
 The Cosby Show patient (1987))
 CSI: Crime Scene Investigation – Sæson 3, afsnittet: Last Laugh:Comic (2003)
 The Aristocrats: Sig selv (2005)
 The Tonight Show with Jay Leno: Forskellige sketches
 Family Guy: Peters hest (stemme)
 Kejserens nye skole, et afsnit: Trylledrik (2007)
  'Til Death: Tommy (gæsteoptræden (2010)
 The Comedy Central Roast: Donald Trump (2011)

Eksterne henvisninger

Referencer 

Skuespillere fra New York
Personer fra New York City
Svartån (Västmanland)

Svartån er en å som har sine kilder i det nordlige Västmanland i nærheden af Norberg; den løber mod sydsydøst og munder ud i i Västeråsfjärden af Mälaren ved byen Västerås, nærmere bestemt i Vasaparken. 

Åen har ved udmundingen nogle steder en betydelig dybde. Svartån er 91 km lang og har et afvandingsområde på 776 km². De største søer i dens afvandingsområde er Hörendesjön (62 moh.) og Fläcksjön (58 moh.). 

Dele af åen er Ramsarområde.

Vandløb i Sverige
Västmanland
Ramsarområder i Sverige
Welcome to Medina (album)

Welcome to Medina er det internationale debut studieablum fra den dansk-chilenske elektropop sangerinde Medina. Det blev udgivet den 23. juli 2010 i Tyskland, Schweiz og Østrig. I Danmark blev det udgivet den 26. juli 2010. Albummet blev efterfulgt af udgivelsen af den første single, "You and I", den 3. maj 2010.

Welcome to Medina er den internationale udgave af sit andet danske studiealbum, Velkommen til Medina (2009). Albummets fire hitsingler, "Kun for mig", "Velkommen til Medina", "Ensom" og "Vi to" er blevet oversat til "You and I", "Welcome to Medina", "Lonely" og "The One", mens resten er nye sange til det internationale marked. Albummet blev genudgivet den 26. november 2010 med en ny sang med titlen "Sundown", og en anden disk indeholder musikvideoer og remixes. Albummet blev yderligere genudgivet for anden gang den 11. november 2011 som "Welcome to Medina (Ultimate Collection)". Albummet indeholder alle standard-numrene samt nogle nye remixes og to nye danske singler, "For Altid" og "Synd for Dig".

Hitlister 
I Tyskland, debuterede Welcome to Medina som nummer #10 på den Tyske Album Charts. I sin anden uge var albummet kommet ned på en #9 plads.

Albummet lå henholdsvis som nummer #45 og #24 i Østrig og Schweiz.

Trackliste

Referencer 

Medina-album
Album fra 2010